আসন্ন একাদশ জাতীয় সংসদ নির্বাচনে চট্টগ্রাম-১২ (পটিয়া) সংসদীয় আসনে মনোনয়ন পত্র পটিয়ার সর্বস্তরের নেতা-কর্মী নিয়ে দলীয় মনোনয়ন ফরম জমা দিয়েছেন বিজিএমইর সহ-সভাপতি ও দক্ষিণ আওয়ামীলীগের সাংষ্কৃতিক সম্পাদক মোহাম্মদ নাছির। তৃণমূল পর্যায়ের ব্যাপক সমর্থন নিয়ে তিনি পটিয়ায় বিগত দিনগুলোতে ব্যাপক জনসংযোগ অব্যাহত রেখে, সরকারের উচ্চ পর্যায়ে যোগাযোগ করে, বিভিন্ন বরাদ্দ এনে ও উন্নয়ন কাজে সহায়তা দিয়ে ব্যাপক জনসমর্থন আদায়ে সমর্থ হয়েছেন। ব্যবসা ও রাজনীতিতে একনিষ্ঠ, ত্যাগী ও পরিশ্রমি এই নেতার পক্ষে ইতিমধ্যে পটিয়ায় আওয়ামী লীগে এক মহাজাগরণ ঘটেছে। দলের সকল পর্যায়ের নেতা-কর্মীরাও পূর্বের যে কোন সময়ের চাইতে আজ ঐক্যবদ্ধ হয়ে এই নেতার পক্ষে দৃঢ় অবস্থান নিয়েছে ও দলের কেন্দ্রীয় নেতৃবৃন্দের কাছে মোহাম্মদ নাছিরকে দলীয় মনোনয়ন দেওয়ার জন্য জোর দাবি জানিয়েছে। দলীয় মনোনয়ন পত্র জমা দেওয়ার সময় তাঁর সাথে উপস্থিত ছিলেন, জেলা আওয়ামী লীগ কৃষি বিষয়ক সম্পাদক মুক্তিযোদ্ধা কাজী আবু তৈয়ব, জেলা আওয়ামীলীগ সদস্য মোহাম্মদ সেলিম নবী, সাবেক ছাত্রনেতা মোহাম্মদ মাঈন উদ্দীন চৌধুরী, আওয়ামী লীগ নেতা কাজী আবু জাফর। এছাড়া এফবিসিসিআই, বিজিএমইএ'র সিনিয়র নেতৃবৃন্দ, পটিয়া আওয়ামী লীগ অঙ্গ সংগঠনের নেতৃবৃন্দ ও ঢাকা বিশ্ববিদ্যালয় ও বিভিন্ন শিক্ষাপ্রতিষ্ঠানের ছাত্র নেতৃবৃন্দ উপস্থিত ছিলেন।প্রেস বিজ্ঞপ্তি